CELEX: 22009D0004
Language: sk
Date: 2008-02-05 00:00:00
Title: Rozhodnutie Spoločného výboru EHP č. 4/2009 z  5. februára 2009 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

19.3.2009   
            
            
               SK
            
            
               Úradný vestník Európskej únie
            
            
               L 73/36
            
         
      ROZHODNUTIE SPOLOČNÉHO VÝBORU EHP
   č. 4/2009
   z 5. februára 2009,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 98/2008 z 26. septembra 2008 (1).
            
         
               (2)
            
            
               Smernica Komisie 2008/5/ES z 30. januára 2008 o povinnom uvádzaní podrobných údajov v označení určitých potravín okrem tých, ktoré ustanovuje smernica Európskeho parlamentu a Rady 2000/13/ES (kodifikované znenie) (2), sa má začleniť do dohody.
            
         
               (3)
            
            
               Rozhodnutie Komisie 2007/802/ES zo 4. decembra 2007, ktorým sa mení a dopĺňa rozhodnutie 2002/840/ES, pokiaľ ide o zoznam zariadení schválených na ožarovanie potravín v tretích krajinách (3), sa má začleniť do dohody.
            
         
               (4)
            
            
               Odporúčanie Komisie 2007/196/ES z 28. marca 2007 o monitorovaní prítomnosti furánu v potravinách (4) sa má začleniť do dohody.
            
         
               (5)
            
            
               Smernica 2008/5/ES zrušuje smernicu Komisie 94/54/ES (5) začlenenú do dohody, a preto je potrebné odkaz na ňu v rámci dohody vypustiť.
            
         
               (6)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Znenie bodu 54zc (smernica Komisie 94/54/ES) sa vypúšťa.
            
         
               2.
            
            
               Do bodu 54zze (rozhodnutie Komisie 2002/840/ES) sa vkladá tento bod:
               
                           „—
                        
                        
                           
                              32007 D 0802: rozhodnutie Komisie 2007/802/ES zo 4. decembra 2007 (Ú. v. EÚ L 323, 8.12.2007, s. 40).“
                        
                     
         
               3.
            
            
               Za bod 54zzzv (smernica Komisie 2006/141/ES) sa vkladá tento bod:
               
                           „54zzzw.
                        
                        
                           
                              32008 L 0005: smernica Komisie 2008/5/ES z 30. januára 2008 o povinnom uvádzaní podrobných údajov v označení určitých potravín okrem tých, ktoré ustanovuje smernica Európskeho parlamentu a Rady 2000/13/ES (kodifikované znenie) (Ú. v. EÚ L 27, 31.1.2008, s. 12).“
                        
                     
         
               4.
            
            
               Za bod 63 (odporúčanie Komisie 2007/331/ES) sa vkladá tento bod:
               
                           „64.
                        
                        
                           
                              32007 H 0196: odporúčanie Komisie 2007/196/ES z 28. marca 2007 o monitorovaní prítomnosti furánu v potravinách (Ú. v. EÚ L 88, 29.3.2007, s. 56).“
                        
                     
         Článok 2
   Znenie smernice 2008/5/ES, rozhodnutia 2007/802/ES a odporúčania 2007/196/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 6. februára 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 5. februára 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 309, 20.11.2008, s. 19.
   
      (2)  Ú. v. EÚ L 27, 31.1.2008, s. 12.
   
      (3)  Ú. v. EÚ L 323, 8.12.2007, s. 40.
   
      (4)  Ú. v. EÚ L 88, 29.3.2007, s. 56.
   
      (5)  Ú. v. ES L 300, 23.11.1994, s. 14.
   
      (6)  Ústavné požiadavky neboli oznámené.